Саюз беларускіх яўрэйскіх грамадскіх аб’яднанняў і абшчын

**Саюз беларускіх яўрэйскіх грамадскіх аб’яднанняў і абшчын** (да 29 верасня 1999 года — Беларускае аб’яднанне яўрэйскіх арганізацый і суполак) — заснаванае ў красавіку 1991 года самае шматлікае і аўтарытэтнае беларускае грамадскае аб’яднанне, якое прадстаўляе інтарэсы яўрэяў Беларусі. У Саюз уваходзяць розныя грамадскія фарміраванні: дабрачынныя фонды, ветэранскія, жаночыя, маладзёжныя арганізацыі, школы выхаднога дня, клубы яўрэйскай культуры, аматарскія творчыя калектывы. Саюз зарэгістраваны ў Міністэрстве юстыцыі і ўключае ў сябе 45 грамадскіх яўрэйскіх арганізацый (у тым ліку 7 рэспубліканскіх) у 20 гарадах Беларусі. Самыя буйныя з іх знаходзяцца ў Мінску, Баранавічах, Бабруйску, Брэсце, Віцебску, Гомелі, Гродне, Лідзе, Магілёве, Мазыры, Пінску і Полацку.

Саюз узаемадзейнічае з дзяржаўнымі і грамадскімі арганізацыямі Рэспублікі Беларусь, з’яўляецца членам Каардынацыйнага Савета па правах нацыянальных меншасцей пры Савеце Міністраў Рэспублікі Беларусь, а таксама ўваходзіць у склад Рэспубліканскага цэнтра нацыянальных культур.

## Мэты і задачы Саюза 
* адраджэнне і кансалідацыя нацыянальнай і культурнай супольнасці яўрэяў у Рэспубліцы Беларусь;
* абарона гонару і нацыянальнай годнасці членаў грамадскіх аб’яднанняў, якія ўваходзяць у склад Саюза;
* дабрачынная дзейнасць;
* каардынацыя намаганняў асобных арганізацый і грамадзян у галіне садзейнічання яўрэйскай адукацыі, членаў грамадскіх аб’яднанняў, якія ўваходзяць у склад Саюза і членаў іх сем’яў, вывучэння нацыянальных, духоўных і культурных каштоўнасцей;
* прадстаўленне інтарэсаў яўрэйскіх грамадскіх арганізацый, якія ўваходзяць у Саюз, у органах дзяржаўнай улады і кіравання;
* устанаўленне прамых сувязей з грамадскімі арганізацыямі Дзяржавы Ізраіль і іншых краін;
* узаемадзеянне з яўрэйскімі арганізацыямі іншых краін па пытаннях культурнага і навуковага абмену, вывучэнні нацыянальных традыцый і г.д.;
* садзейнічанне стварэнню новых яўрэйскіх грамадскіх арганізацый у Рэспубліцы Беларусь.

## Напрамкі работы Саюза 
* сацыяльная абарона;
* адукацыйныя (асветніцкія) праграмы;
* навукова-даследчая дзейнасць;
* культурныя праграмы;
* захаванне памяці аб Халакосце;
* інфармацыйна-выдавецкая дзейнасць;
* міжнароднае супрацоўніцтва;
* маніторынг антысемітызму.

## Міжнародныя сувязі 
З Саюзам беларускіх яўрэйскіх грамадскіх аб’яднанняў і абшчын удзельнічаюць у сумесных праектах наступныя міжнародныя арганізацыі:
* Сусветны яўрэйскі кангрэс;
* Еўрапейскі яўрэйскі кангрэс;
* Амерыканскі яўрэйскі кангрэс;
* Англійская абшчына;
* Яўрэйскі кангрэс жанчын;
* Швейцарскі камітэт савецкіх яўрэяў;
* Аб’яднанне выхадцаў з Беларусі ў Ізраілі;
* Аб’яднанне выхадцаў з Расіі ў ЗША;
* Фонд ;
* Фонд Лаўдэра.

## Кіраўніцтва Саюза 
* 1991—2014 гады — старшыня (да 2003 прэзідэнт) Леанід Мендэлевіч Левін, намеснікі (да 2003 віцэ-прэзідэнты) Якаў Зіноўевіч Басін, Аляксандр Міхаілавіч Гальперын, Май Вольфавіч Данцыг і інш.;
* 2014—2017 гады — старшыня Барыс Ізідаравіч Герстэн, намеснікі Галіна Леанідаўна Левіна і Уладзімір Леанідавіч Чарніцкі;
* 2017—2021 гады — старшыня Уладзімір Леанідавіч Чарніцкі, намеснікі Уладзімір Сямёнавіч Фрэнкель, Барыс Ізідаравіч Герстэн і Вадзім Мікалаевіч Акапян;
* 2021 год — па цяперашні час — старшыня Алег Львовіч Рагатнікаў, намеснікі Алена Ісакаўна Кулеўніч і Рыгор Міхайлавіч Левін.

## Літаратура 
* 

Катэгорыя:Грамадскія арганізацыі Беларусі
Катэгорыя:Яўрэі ў Беларусі